Uudis+. Arp Müller (62)
Saate avausutluses avab Tallinna Ülikooli professor Raivo Vetik kodakondsusetuse probleemi tagamaid ning seda, mida tooks kaasa, kui anda 25 aastat siin elanuile eksamiteta Eesti kodakondsus.
Päevakommentaaris käsitleb Erik Gamzejev valitsuse ees seisvaid valikuid Sisekaitseakadeemia Ida-Virumaale toomisel.
Eesti venekeelse meedia teemadest teeb ülevaate Jevgenia Volohhonskaja.
Kas Moldova pöörab president Igor Dodoni juhtimisel Euroopa Liidule selja, uurime Toomas Sildamilt.
Sissejuhatusena kell 21.40 algavale ETV saatele "Suud puhtaks" räägime Taavi Kotkaga, millised on võimalused ja puudujäägid infotehnoloogia rakendamises Eesti meditsiinisüsteemi parandamisel.
Kuulajatelt palume arvamust selle kohta, kas 25 aastat Eestis elanud halli passi omanikud peaksid eksamiteta saama Eesti kodakondsuse. Vastata saab siin.